
            AVIZ

asupra propunerii legislative pentru modificarea şi completarea Anexei 4.1 la Titlul VII " Accize şi alte taxe speciale" din Ordonanţa de Urgenţă nr. 110/2006 pentru modificarea şi completarea Legii nr. 571/2003 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru modificarea şi completarea Anexei 4.1 la Titlul VII " Accize şi alte taxe speciale" din Ordonanţa de Urgenţă nr. 110/2006 pentru modificarea şi completarea Legii nr. 571/2003 privind Codul Fiscal, trimisă cu adresa nr. Pl-x 442 din 4 iunie 2007, înregistrată sub       nr. 21/191  din 5 iunie 2007. 
Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă  menţionat mai sus, în şedinţa din 11 septembrie 2007.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ trimis cu adresa nr. 239 din 26.02.2007, precum şi punctul de vedere al Guvernului, transmis cu adresa nr. 781 din 29.03.2007, prin care acesta nu susţine adoptarea iniţiativei legislative mai sus menţionată.

În urma dezbaterilor, Comisia pentru politică economică, reformă şi privatizare a hotărât, cu unanimitate de voturi, avizarea negativă a acestei propuneri legislative, pentru următoarele considerente:  

· odată cu aderarea României la Uniunea Europeană au fost desfiinţate frontierele vamale cu statele membre şi astfel a devenit impracticabilă metodologia de calcul a accizelor pe baza valorii de achiziţie a autoturismelor, valoare care, în cazul celor second-hand se realiza potrivit listei de valori din vamă;
· în acest moment nu este posibilă calcularea taxei prin aplicarea unei cote procentuale la valoarea de achiziţie, deoarece potrivit principiului echităţii impunerii, aceasta ar trebui să fie aceeaşi şi pentru autoturisme;

· propunerea legislativă implică şi modificarea unor articole de la  Cap. II1 din Codul fiscal (nu numai a Anexei 4.1 la Titlul VII – Accize şi alte taxe speciale – din Legea nr. 571/2003).        În raport cu obiectul şi conţinutul său, iniţiativa legislativă face parte din categoria legilor ordinare.               
                    PREŞEDINTE,
      
 
          Mihai TUDOSE

                                                           SECRETAR,

                                                             Iuliu NOSA

                                                                                                                            Experţi parlamentari,
                                                                                                                                        Graziella  Segărceanu
                                                                                                                                             Alina Ailenei

